**Saopštenje za medije**

GC Takmičenje u akademskoj izvrsnosti 2024.

**Objavljeni pobjednici GC Takmičenja u akademskoj izvrsnosti za 2024. godinu**

Leuven, septembar 2024. - GC Europe s oduševljenjem objavljuje pobjednike GC Takmičenja u akademskoj izvrsnosti za 2024. godinu, koje je okupilo 272 učesnika s više od 70 univerziteta iz više od 20 zemalja. Ovo prestižno takmičenje, osmišljeno za promociju inovacija, akademske izvrsnosti i praktičnog rada s vodećim dentalnim proizvodima GC Europe, nudi učesnicima jedinstvenu priliku za pokazivanje svojih talenata uz istovremeno produbljivanje praktičnih znanja.

Nakon nacionalnih takmičenja u zemljama učesnicama, najbolji finalisti pozvani su na dvodnevni boravak u Leuven u Belgiji, gdje su predstavili svoj rad pred skupom uglednih stručnjaka i učestvovali na majstorskom kursu dr. Javiera Tapia Guadixa, održanom u vrhunski opremljenom obrazovnom centru na kampusu GC Europe. Svi su učesnici uživali u ovoj jedinstvenoj prilici za umrežavanje s kolegama i proširenje akademskih i praktičnih znanja i vidika.

U kategoriji dodiplomskih studija, prvu nagradu je osvojila Cristina Neghina iz Rumunije, dok je Nayera Amr Nazmy iz Egipta zauzela drugo mjesto. U kategoriji postdiplomskih studija, prvu nagradu je osvojila Maria Fostiropoulou iz Grčke, a Marwa Abdel Hafez iz Egipta zauzela je drugo mjesto.

Nagradu javnosti dobio je Mostafa Elmisky iz Egipta za Facebook, dok je Irem Öskurt iz Turske pobijedila na Instagramu.

Čestitamo svim dobitnicima i iskreno zahvaljujemo svima koji su doprinijeli našem ovogodišnjem uspjehu. Vaš trud nastavlja podizati standarde akademske i kliničke izvrsnosti u području dentalne medicine.

GC Takmičenje u akademskoj izvrsnosti uživa veliki ugled te ima široku i raznoliku podršku najboljih svjetskih univerziteta. Pored novčane nagrade za pobjednike, institucijama učesnika važan je publicitet koji dobivaju i kojim doprinose svojoj prepoznatljivosti i priznanju unutar akademskih i stručnih zajednica. Sljedeće takmičenje planira se održati 19. i 20. septembra 2025. godine.

GC Europe N.V.

Interleuvenlaan 33

3001 Leuven

+32.16.74.10.00

info.gce@gc.dental

Žiri, učesnici i domaćini kompanije GC na kampusu GC Europe

Majstorski kurs dr. Javiera Tapia Guadixa

Objava pobjednika na Fakultetskom klubu u Leuvenu. S lijeva na desno: Mostafa Elmisky, Cristina Neghina, Nayera Amr Nazmy, Maria Fostiropoulou, Marwa Abdel Hafez. Nije na slici: Irem Öskurt.